b'\n_START_ARTICLE_\nAtlasas (med\xc5\xbeiaga)\n_START_PARAGRAPH_\nAtlasas \xe2\x80\x93 atlasinio pynimo audinys, paprastai pasi\xc5\xbeymintis blizgan\xc4\x8diu ir lygiu pavir\xc5\xa1iumi. Da\xc5\xbeniausiai aud\xc5\xbeiamas i\xc5\xa1 blizgi\xc5\xb3j\xc5\xb3 dirbtinio pluo\xc5\xa1to si\xc5\xabl\xc5\xb3, bet kartais gaminami ir medvilniniai bei vilnoniai atlasai._NEWLINE_Atlasas da\xc5\xbeniausiai naudojamas patalyn\xc4\x97s ir aprangos produktams gaminti. Audinys taip pat naudojamas ir baleto bateliams gaminti.\n_START_SECTION_\nIstorija\n_START_PARAGRAPH_\nViduram\xc5\xbeiais atlasas buvo gaminamas i\xc5\xa1 \xc5\xa1ilko. D\xc4\x97l savo kainos buvo prieinamas tik turtingiesiems. Europoje gaminamas nuo XII a._NEWLINE_XIV a. prad\xc4\x97tas importuoti \xc4\xaf Lenkij\xc4\x85, o XVIII a. antroje pus\xc4\x97je prad\xc4\x97tas austi Gardine.'